**Nipplepeople** je hrvatska elektropop grupa osnovana 2008. godine. Nipplepeople čini tajanstveni maskirani dvojac. U jedina dva intervjua do sada, a u jednom od njih su odgovore dali samo s glazbenim brojevima, objasnili su svoju tajanstvenost u moru žutila na glazbenoj sceni željom da stave svoju glazbu u prvi plan. Stekli su popularnost širom regije hit singlom *Sutra* te nastupima na renomiranim ljetnim festivalima: EXIT, Hartera, Terraneo, Summer Fest...

Singlovi
--------

* nipplepeople Brojnipplepeople Broj
* nipplepeople Sutranipplepeople Sutra
* nipplepeople Tebi (xmas edition)nipplepeople Tebi (xmas edition)
* nipplepeople Ne volim tenipplepeople Ne volim te
* nipplepeople Boljinipplepeople Bolji
* nipplepeople Tebinipplepeople Tebi
* nipplepeople Balkan expressnipplepeople Balkan express
* nipplepeople Frkanipplepeople Frka

### Broj

Prvi singl *Broj* im je odmah zasjeo na prvo mjesto domaće top ljestivice Plavog Radija "9-tercu" i tamo ostao nekoliko tjedana u veljači i ožujku 2009. Glazbena kritika ga je opisala kao "perverzno veseli trip-hop na hrvatskom". Spot za ovaj single je tek objavljen u veljači 2011. i to kao nastup u živo u emisiji Hitorama MTV Adrie.

### Sutra

Sljedeći singl *Sutra* izlazi tek godinu dana kasnije no postaje veliki regionalni hit. Najizvođeniji je domaći singl (domaći Airplay chart) na nacionalnoj postaji - Otvorenom radiju u veljači, ožujku, travnju i lipnju. Te najizvođenija domaća pjesma na Otvorenom u 2010. godini. Ujedno je singl Sutra bio 6 tjedana u top 5 na domaćoj top listi singlova Otvorenog radija a od toga dva tjedna i na prvom mjestu. Četiri tjedna na bio na prvom mjestu top liste Radio Rijeke - Crockodil, dva tjedna na prvom mjestu urbane top liste Radio Splita, na drugom mjestu HR top 20 liste Hrvatskog radija i na drugom mjestu HRT-ove glazbene emisije Hit Depo. Također je osvojio mnoge druge lokalne radio top ljestvice: UNIDU, Martin, Istra, Drniš, Šibenik, Ritam, Centar... Te je proveo nekoliko tjedana na domaćoj top ljestvici - Domaćica MTV Adrie. Dobio je i Loud & Queer nagradu za "Singl godine" 2010. *Sutra* je i iznimno slušana na YouTubeu gdje ima preko 2 milijuna pogleda. Singl je bio višestruko remixiran s obzirom da su nipplepeople ponudili sirovi materijal za skidanje te objavili natječaj u kojem su nudili suradnju i objavu remixa na Yammat kompilaciji. I nakon natječaja se stalno pojavljuju novi remixi iz svih krajeva svijeta pa i Japana i renomiranih grupa kao što je Inje.

### Tebi

Ovaj singl je prvi put objavljen za Božić 2010. u akustičnom izdanju nazvanom - XMAS edition, no završno izdanje je objavljeno tek nakon dugih porođajnih muka početkom 2014. Taj dugoočekivani singl je bio najintimnija pjesma ove grupe do tog trenutka. Ubrzo je predstavljen i neobičan glazbeni video u najboljoj mističnoj tradiciji ove grupe. Singl je nakon par tjedan počeo osvajati lokalne i nacionalne radio postaje, između ostalih zasjeo je na prvo mjesto top lista Radio Dubrovnika i Hrvatskog radija

### Ne Volim Te

Novi single je predstavljen na koncetru koji održan za Noć muzeja 2011. u beogradskom Muzeju nauke i tehnike. Pjesma *Ne volim te* nostalgična je plesna elektronika koje je izazvala toplu reakciju publike. Jedna od recenzija ovako je predstavila *Ne volim te*: "Kao i sve što smo prethodno od njih čuli i ovo je djuskavo, nežno i romantično. Pastelna muzika tera vas da sanjarite sve dok pesma traje. Pesma je prava muzika za predstojeće leto." Glazbeni video u vlastitoj produkciji je predstavljen tek sljedeće godine. Radi se o montaži snimaka s nastupa zajedno s hrpom fotografija iz djetinjstva nipplepeople dvojca koji je za ovaj spot po prvi put skinuo maske.

### Bolji

Pred ljeto 2012. izašli su sa singlom *Bolji*. Ovaj singl nije imao onu hitoidnost na prvu kakvu su imali prethodni singlovi, ali nakon nekoliko slušanja uvlačio se pod kožu. Recenzije su ga još i ovako opisivale: "Jednostavna stvar, dovoljno plesna za disko podije a i dovoljno melankolična za utapanje u vlastitoj tuzi, Nipplepeople pokazuju da je moguće raditi pop glazbu koja će biti zanimljiva, moderna i bez ikakvog doticaja s onim što se kod nas obično trpa pod taj termin"Krajem iste godine predstavljen je još jedan glazbeni spot u vlastitoj produkciji, ovaj put za singl *Bolji*.

### Balkan Express

Lipnja 2015. godine, grupa objavljuje svoj novi singl *Balkan Express*. Prema ocjeni portala ELLE, riječ je o „plesnom i radifoničnom hitu, koji donosi dah kreativnih 80-tih, romantično-nostalgično putovanje mitskom rutom upakirano u zvuk koji kao da je izašao iz najfinijih diskografskih momenata majstora poput Denis & Denis." Animirani video spot za pjesmu, u režiji Dalibora Barića, je usljedio par mjeseci kasnije, početkom 2016. godine. Istovremeno pjesma dobija i svoj prvi remix.

### Frka

U ožujku 2017. godine, nipplepeople je predstavio obradu hita Zdenke Kovačiček iz 1981. Autor glazbe je Kire Mitrev, a tekst je preuzet iz knjige poezije Slavice Maras "Konstatacija jedne mačke". Tekst ispred svoga vremena i u modernoj obradi je oduševio slušatelje, a pjesma je već po izlasku najavljena kao ona koja će "obilježiti proljeće" i "koju će teško biti izbaciti iz glave".

Diskografija
------------

Yammat kompilacija
### Yammat kompilacija

U srpnju 2010. je izašla *Yammat kompilacija* koja je predstavila šest različitih izvođača Yammat etikete i njihovih 16 pjesama. Nipplepeople se predstavio sa singlovima *Sutra* i *Broj* a također su obogatili i najnoviji singl grupe Yammat *Želim* sa sjajnim back-vokalima ali i neobičnom suradnjom s grupom Agramsville, i to u pjesmi *Sanjam*. Potonji su pobjedili na remikserskom natječaju za pjesmu *Sutra*, a njihov zajednički singl bio je, nakon svega samo pitanje trenutka.  Recenzenti su pozitivno ocijenili ovaj album pa je tako na tportalu ocijenjen s 8/10, opisujući ga kao promociju karakteristične zagrebačke škole urbane plesne glazbe. ; muzika.hr je za "Kompilaciju" rekla da je vrlo slušljiv i ujednačen album; a SoundGuardian ja ponajviše hvalio Nipplepeople za koji su napisali da je za tri klase bolji od sveg ostalog na kompilaciji *Yammat kompilacija* je nominirana za Porin 2011 u kategoriji "Najbolji album s raznim izvođačima"

Kritike
-------

Francuski portal "Electro and pop" bez obzira na jezičnu barijeru ostao je također oduševljen atomsferom i ritmom koju stvaraju nipplepeople. Također su oduševili urednika portala "We All Want Someone To Shout For" koji ih je prozvao "one of the coolest finds of 2010" (otkriće 2010.) nakon što je iznio hrpu pohvala na singlove Broj i Sutra koji se mogu sažeti u rečenicu "This is electronic music done right!" (to je elektronička glazba napravljena kako spada)  Tportal ih je 2011. uvrstio u popis "deset najvećih glazbenih nada domaće scene" te ih ovako predstavio: "Njihove pjesme 'Broj' i 'Sutra', osvojile su vrhove domaćih top ljestvica svojom zaraznom i pitkom pop elektronikom koja referira na 80-e, nudeći istovremeno suvremeni urbani zvuk plesne elektronske glazbe."

Nastupi
-------

Plakat za nastup u Splitu
Debi nastup su imali u travnju 2010. u KC Grad u Beogradu, a premijerni nastup u Hrvatskoj, te prvi festival u nizu na splitskom Atlantisu festivalu krajem srpnja iste godine. U rujnu 2010. u zagrebačkom klubu Sirup su imali i prvi samostalni nastup u Hrvatskoj.. Veliku čast su doživjeli i pozivom na 6. Runjićeve večeri  na kojim je prisustvovao i predsjednik Josipović, tom prigodom su izveli preradu pjesme Zdenka Runjića koju inače izvodi Meri Cetinić - Živjela ljubav, a još jedno priznanje s tim da su i zatvorili večer finalnom izvedbom. Godinu su završili tamo gdje su je i započeli, u Beogradu koji ih je izvrsno prihvatio. Loud & Queer u suradnji sa MTV-em organizirao je koncert koje je predstavio beogradski i zagrebački elektropop: Inje i nipplepeople.

Slijedi ljeto 2011e prepuno nastupa na renomiranim ljetnim festivalima: 9. 7. na EXIT festivalu u Petrovaradinu, 16. 7. na Main Stageu Hartere u Rijeci i 12. 8. na Terraneo Festivalu u Šibeniku.Na jesen 2011. su imali mini turneju po hrvatskim gradovima: 22. 10. Stereo Dvorana Rijeka, 23. 10. Boćarski dom u Zagrebu kao predgrupa Hurtsima, 2. 12. u klubu Kameleon u Splitu. Premijerni nastup u Sloveniji su imali početkom 2012. u Ljubljani u Kinu Šiška kad su nastupali zajedno s Lollobrigidom. Na ljeto 2012. su zajedno s Hladnim Pivom nastupali na Summer Festu na plaži Jaz u Budvi, a na Trgu Bana Jelačića su nastupali u sklopu spektakla Ritam Mladosti

Skoro cijelu 2013. grupa je pauzirala zbog porodiljnog dopusta ženskog dijela dueta da bi se krajem godine 2013. vratili na scenu još jednim nastupom u Beogradu. Nakon nastupa u beogradskom Magacinu Depo u rujnu 2014. godine, grupa najavljuje da se moguće povlači, no izgleda da se ova najava nije obistinila, jer je grupa u 2015. izbacila novi hit, te nastupila u Domu kulture Studentski grad na Novom Beogradu, kao i na Zagreb Calling festivalu, te za vrijeme adventa u istom gradu.

2016. godinu obilježili su nastupi u Beogradu, prvi nastup u Mostaru, koncert u splitskom Đardinu zajedno s grupom ROLO, nastup na Motovun film festivalu, drugi nastup u Rijeci u klubu Crkva, te prvi nastup u Osijeku.

U ožujku 2017. u klubu Sax! nakon pauze nastupanja u Zagrebu od čak dvije godine bend je promovirao novi singl Frka.

Izvori
------

1. ↑  Glazba otkriva sve o Nipplepeople Arhivirano 2013-09-15 na Wayback Machine-u, Buro24/7.hr, 30.8.2012.
2. ↑  Slađana Vignjević: Ekskluzivni intervju s Nipplepeople-om, Izlasci.net, 1.8.2011.
3. ↑  MTV Premijera: Nipplepeople - "Broj" Arhivirano 2016-03-04 na Wayback Machine-u, MTV Adria
4. ↑  "Loud & Queer" godišnje nagrade Arhivirano 2016-03-05 na Wayback Machine-u, Clubbing.rs, 17.1.2011.
5. ↑  NipplePeople video zahvalnica za Loud And Queer godišnje dodele nagrada, Vimeo
6. ↑  Pregled "nipplepeople sutra" video isječaka, Youtube
7. ↑  Rezultati remix natječaja i neke sitnice... nipplepeople.blog, 12.5.2010.
8. ↑  Nipplepeople - Sutra (Inje remix), Youtube
9. ↑  Nipplepeople wish u happy holidays, nipplepeople.blog, 21.12.2010.
10. ↑  MTV premijera: Pipschips&Videoclips i Nipplepeople Arhivirano 2016-03-04 na Wayback Machine-u, MTV Adria
11. ↑  Neobični Nipplepeople izdali neobični spot za singl 'Tebi', 24 sata, 13.3.2014.
12. ↑  Cro-top 20 - domaća top lista Arhivirano 2014-03-22 na Wayback Machine-u, Radio Dubrovnik, 25.3.2014.
13. ↑  TOP 20 - 22. ožujka 2014. Arhivirano 2016-03-06 na Wayback Machine-u, Hrvatski radio, 25.3.2014.
14. ↑  Nipplepeople: "Ne volim te" specijalno za Noć muzeja u Beogradu (VIDEO), Na Dlanu, 15.5.2011.
15. ↑  Nipplepeople predstavlja novi singl 'Ne volim te' Arhivirano 2016-03-04 na Wayback Machine-u, MTV Adria, 19.5.2011.
16. ↑  Mirjana Arsić: Nipplepeople objavili novi single "Ne Volim te" Arhivirano 2016-03-05 na Wayback Machine-u, Party Clips, 25.5.2011.
17. ↑  Premijerno pogledajte novi spot Nipplepeople "Ne volim te", Index.hr, 9.2.2012.
18. ↑  Novi singlovi iz zemlje državnih matura i neznanja: Hladno pivo, TBF, Sara Renar, Can’t Fake Nature, Nellcote, Moskva, Justin’s Johnson, Nipplepeople Arhivirano 2014-12-01 na Wayback Machine-u, Zlihadzo.com, 30.5.2012.
19. ↑  Exkluzivno na indexu: Novi spot grupe nipplepeople, Index.hr, 6.11.2012.
20. ↑  Nipplepeople obajvili novi singl Arhivirano 2016-03-03 na Wayback Machine-u, ELLE.hr, 17.6.2015.
21. ↑  Vedran Harča: Tajanstveni electro-pop tandem Nipplepeople predstavlja 'Balkan Express' Arhivirano 2016-03-02 na Wayback Machine-u, vijesti.rtl.hr, 7.1.2016.
22. ↑  VIDEO: KAKO JE NAŠA JAZZ I ROCK DIVA ŽARILA I PALILA ARMENIJOM Ne znamo što nam je draže na urnebesnoj snimci iz 1988. plesni koraci ili moda... Jutarnji.hr, 24.03.2017.
23. ↑  Nipplepeople obradili pesmu Zdenke Kovačiček[*mrtav link*], MTV.rs, 23.03.2017.
24. ↑  Yammat kompilacija, She.hr
25. ↑  Yammat kompilacija, tportal.hr, 15.7.2010.
26. ↑  Kompilacija 'Yammat zvuka' Arhivirano 2012-12-30 na Wayback Machine-u, Muzika.hr, 4.10.2010.
27. ↑  Yammat - "Kompilacija", SoundGuardian,13.08.2010.
28. ↑  Objavljene nominacije za Porin 2011 Arhivirano 2014-11-12 na Wayback Machine-u, Diskografska nagrada Porin
29. ↑  Les lendemains avec nipplepeople Arhivirano 2016-03-11 na Wayback Machine-uElectro and Pop, 10.5.2010.
30. ↑  A delightful Croatian band: Nipplepeopleweallwantsomeone.org, 23.2.2010.
31. ↑  Koje su nove snage hrvatske glazbene scene?, tportal.hr, 29.3.2011.
32. ↑  Nipplepeople, live@KC Grad, Beograd, 10.04.2010, nipplepeople.blog
33. ↑  Nipplepeople izabrali Atlantis festival Arhivirano 2016-03-04 na Wayback Machine-u, Jutarnji list, 21.07.2010
34. ↑  Zagreb, Sirup, 24.09. Sicko Disko - nipplepeople LIVE, nipplepeople.blog, 15.9.2010.
35. ↑  6. Runjićeve večeri, nipplepeople.blog, 5.10.2010.
36. ↑  Josipovića uspavala glazba na Runjićevim večerima, Dnevnik.hr:, 04.10.2010.
37. ↑  6. HRT: 6. Runjićeve večeri - Finale, Youtube
38. ↑  MTV Presents : NipplePeople & inje LIVE! powered by Loud And Queer / 26.11. Facebook event
39. ↑  KinoKlub i Nipplepeople na Exit Music Live, tportal.hr, 16. 6. 2011.
40. ↑  Večeras počinje sedmo izdanje popularnog glazbenog festivala, Novi List, 14. 7. 2011.
41. ↑  Više od 50 izvođača u Aerozoni festivala Terraneo Arhivirano 2011-09-05 na Wayback Machine-u, muzika.hr, 6. 6. 2011.
42. ↑  Nipplepeople rasplesao Stereo dvoranu Arhivirano 2016-03-05 na Wayback Machine-u, Moja Rijeka, 23. 10. 2011.
43. ↑  Nipplepeople predgrupa grupi Hurts 23.10. u Boćarskom domu! Arhivirano 2016-03-04 na Wayback Machine-u, MTV Adria, 4. 10. 2011.
44. ↑  Lollobrigida in Nipplepeople v Kinu Šiška, Planet Siol.net, 21.02.2012.
45. ↑  Hladno pivo i dvojac Nipplepeople na prvom Summer Festu Budva, Slobodna Dalmacija, 23.07.2012.
46. ↑  Zagreb je spreman za veliki vikend spektakl Ritam mladosti, Index.hr, 13.6.2012.
47. ↑  Nipplepeople konačno u Beogradu Arhivirano 2015-06-10 na Wayback Machine-u, MTV Adria, 02.12.2013.
48. ↑  Bend "Nipplepeople" odlazi u penziju, blic.rs, 13. 09. 2014
49. ↑  Nipplepeople spremaju besplatan koncert u DKSG Arhivirano 2016-03-04 na Wayback Machine-u, mtv.rs, 15.10.2105.
50. ↑  Nipplepeople u DKSG, danas.rs, 16.10.2015.
51. ↑  Dvojac Nipplepeople otvarit će drugu večer Zagreb Callinga, 24sata.hr, 19.05.2015.
52. ↑  Od Nipplepeople od Dječaka iz vode na Europskom trgu u Adventu Arhivirano 2016-03-03 na Wayback Machine-u, muzika.20minuta.hr, 28.11.2015.
53. ↑  Sezona u znaku dobrog zvuka: Nouvelle Vague, Koop i Nipplepeople stižu u Beograd Arhivirano 2016-04-28 na Wayback Machine-u, Story.rs, 24.03.2016.
54. ↑  NIPPLEPEOPLE – 21.05. @21h[*mrtav link*], OCK abrašević
55. ↑  Koncert - Nipplepeople & ROLO, Facebook, 4.06.2016
56. ↑  Od punka i repa preko elektronike do tarantele[*mrtav link*], 13.07.2016
57. ↑  Nipplepeople u Crkvi, 04.11.2016.
58. ↑  Nipplepeople u Osijeku ili after je bolji od partya, 23.11.2016.
59. ↑  Tajanstveni i senzualni duo Nipplepeople nakon dvije godine najavljuju novi zagrebački koncert, MUSIC-BOX, 2.32017.